|  |  |
| --- | --- |
| Наручилац | ЈП Дирекција за изградњу општине Жабари |
| Адреса | Кнеза Милоша 103 |
| Место | Жабари |
| Број ЈН | **05-ОШБ/2016** |
| Број  | 023-742/16 |
| Датум | 08.11.2016.год. |

На основу члана 63. Закона о јавним набавкама („Службени гласник РС“ бр. 124/2012, 14/2015 и 68/2015), Комисија за спровођење поступка јавне набавке JП Дирекцијa за изградњу општине Жабари, доставља заинтересованим понуђачима следеће:

**ПОЈАШЊЕЊЕ КОНКУРСНЕ ДОКУМЕНТАЦИЈЕ ЗА ЈН број 05-ОШБ/2016**

**„Грађевински радови на адаптацији и санацији школског објекта основне школе**

**"Дуде Јовић" издвојено одељење Брзоходе, општина Жабари“**

**Питања од стране потенцијалног понуђача:**

Молимо Вас да нам за јавну набавку бр. 05-ОШБ/2016 – АДАПТАЦИЈИ И САНАЦИЈИ ШКОЛСКОГ ОБЈЕКТА ОСНОВНЕ ШКОЛЕ „ДУДЕ ЈОВИЋ“ ИЗДВОЈЕНО ОДЕЉЕЊЕ БРЗОХОДЕ, ОПШТИНА ЖАБАРИ, одговорите на следеће питање:

1. Зашто се у конкурсној документацији тражи да понуђач располаже са три дипломирана грађевинска инжењера који ће решењем бити именовани за одговорне извођаче радова и то:

- један са лиценцом 410

- један са лиценцом 412 или 415

- један са лиценцом 413 или 414

када су именовањем једног одговорног извођача са лиценцом одговорног извођача радова број 410 покривени описом делатности сви грађевински и грађевински занатски радови који су дефинисани конкурсном документацијом (предмер и предрачун радова)?

Напомињемо да за следеће одговорне извођаче нема радова који су дефинисани конкурсном документацијом (предмер и предрачун радова):

413 – Одговорни извођач радова грађевинских конструкција и грађевинско занатских радова на објектима хидроградње

414 – Одговорни извођач радова хидротехничких објеката и инсталација водовода и канализације

415 – Одговорни извођача радова саобраћајница

Молимо вас да нам одговорите за које би радове дефинисане конкурном документацијом – предмером и предрачуном радова ове инжењере решењем именовали?

2. Да ли је прихватљиво да понуђач располаже са једним инжењером са лицецом 850 – Одговорни извођач електроенергетских радова ниског напона у зградама (објектима) обзиром да су описом делатности покривени радови дефинисани конкурсном документацијом (предмер и предрачун радова).

**Одговор 1:**

Потребна су минимум два грађевинска инжењера:

а) минимум један са лиценцом 410 и

б) минимум један са лиценцом 412 или 415.

Лиценца 412 или 415 потребна је због специфичности позиција земљаних и бетонских радова.

**Одговор 2:**

Није прихватљиво да понуђач располаже са једним инжењером са лиценцом 850.

Наручилац је одредио додатне услове у погледу испуњавања кадровског капацитета у свему према члану 76. Закона о јавним набавкама, али водећи се начелом обезбеђења конкуренције и елиминације дискриминаторских услова дозволио понуђачу да тражени инежењер са лиценцом 450 може бити ангажован по било ком основу Закона о раду. Овај услов важи и за остале инжењере са другим наведеним лиценцама.

КОМИСИЈА ЗА ЈАВНЕ НАБАВКЕ